১.৪) এ “ট্যাকনিক্যাল” বানানটা বোধয় ঠিক নাই। একটু চেক করবেন প্লিজ। ১.৮) নিজের লেখা নয় এরকম, অন্যের মানসম্মত লেখা হুবহু কপি পেস্ট করে টিউন করা যাবে তবে তা অবশ্যই টেকটিউনস নীতিমালা বান্ধব এবং প্রকৃত লেখকের নাম ও পূর্বে প্রকাশিত সূত্র (লিংক) উল্লেখ করতে হবে। এতে আমার একটু আপত্তি আছে। লেখকের অনুমতি ছাড়া লিঙ্ক আর নাম দিয়েই খালাস! আমি কষ্ট করে লিখবো আর আরেকজন নাম আর লিঙ্ক উল্লেখ করে আমার অনুমতিকে বুড়ো আঙ্গুল দেখিয়ে সমানে কপি-পেস্ট করে যাবে! লেখকের অনুমতিসাপেক্ষে হলে ভাল হতো। আর একেবারেই যাবেনা এটা একটু কেমন যেন লাগে। এরকম হলে কেমন হতো একটু দেখুন তো প্লিজ- “নিজের লেখা নয় এরকম, অন্যের মানসম্মত লেখা লেখকের অনুমতিসাপেক্ষে হুবহু কপি পেস্ট করে টিউন করা যাবে । তবে তা অবশ্যই টেকটিউনস নীতিমালা বান্ধব এবং প্রকৃত লেখকের নাম ও পূর্বে প্রকাশিত সূত্র (লিংক) উল্লেখ করতে হবে।“ “এক বা একাধিক নীতিমালা ভঙ্গের জন্য টেকটিউনস যে কোনো সময় কোনো আগাম বিজ্ঞপ্তি দিয়ে বা না দিয়ে যে কোনো টিউনারের টিউন অপসারণ/মুছে ফেলা বা সম্পাদনার এবং টিউনারকে সাময়িক বা স্থায়ি ভাবে বরখাস্ত করার ক্ষমতা রাখে।“ সর্বনাশ! সম্পাদনায় আমার আপত্তি আছে। এক্ষেত্রে পোস্টের কন্টেন্ট অপরিবর্তিত রেখে শুধুমাত্র ফরম্যটিং চেঞ্জ করা যায় বোধয়। “আমি লিখলাম আমি ভাত খাই” আর টেকটিউনস সেটা করে দিল “আমি ভাত খাই না” তাহলে ব্যাপারটা নিশ্চয়ই ভাল দেখাবে না! টেকটিউনসের উপর ভরসা আছে, কিন্তু স্বৈরাচারের অধিকারটা দিতে চাইনা :D আর এক্ষেত্রে তাকে যেন মেইল করে সম্পাদনা/অপসারনে বা বরখাস্ত করার কারণ জানানো হয়। নীতিমালায় আরও কিছু যোগ করা যায় কিনা একটু দেখবেন- ক) অন্য কোন সাইটের কিংবা ব্লগের আপত্তিকর কন্টেন্ট দেখার লিংক সম্বলিত টিউন সরিয়ে দেওয়া হবে খ) কল্পিত বা মিথ্যা পোস্ট সরিয়ে দেওয়া হবে। গ) যদি কোন টিউন কিংবা ছবিতে অন্য কারো ব্যক্তিস্বার্থ ক্ষুন্নকারী কিংবা একান্ত ব্যক্তিগত তথ্য থাকে। ঘ) যদি কোন টিউনে এমন কোড, ভাইরাস, কোন বিশেষ নির্দেশনা কিংবা প্রোগ্রাম থাকে যা টেকটিউনসের জন্য ক্ষতিকর হতে পারে। ঙ) টিউনের সাথে সম্পর্কযুক্ত না এরকম কোন লিঙ্ক কমেন্টে অহেতুক বা প্রচারের উদ্দেশ্যে দেওয়া যাবেনা। চ) কোন টিউনার যেন তার টিউনে করা অন্য কারও কমেন্ট এডিট না করতে পারে। এক্ষেত্রে ১ টাই অপশন থাকুক –মুছে ফেলুন। ছ) টিউনারকে ব্লক করার সিস্টেম চালু করা হোক। যেমনঃ ধরুন, মেহেদী হাসানকে আমি আমার টিউনে কমেন্ট করতে দিতে চাইনা। এক্ষেত্রে আমি যেন তাকে ব্লক করতে পারি। জ) পাইরেসী নিয়ে কঠোর একটা নীতিমালা চাই। টেকটিউনসের অনেকেই হয়তো জানেন মাঝে মাঝে আমি টেকটিউনসের সমালোচনা করে কিছু টিউন বা কমেন্ট করে। প্রিয় টেকটিউনসের কোন অসংগতির কারণে অন্যরা সমালোচনা করলে সেটা আমার খুব খারাপ লাগে। সেজন্য নিজেই যতটুকু পারি সমালোচনা করার চেষ্টা করি। সেদিন একজন মুখের উপর বলে বসলো, “আপনি কোন সাইটের কথা বলছেন? যে সাইট পাইরেসীকে উৎসাহ দেয় সেই সাইটের কাছ থেকে এর চেয়ে ভাল আর কি আশা করেন?” এত খারাপ লেগেছিল যে পোস্টটাই ড্রাফট করে দিয়েছিলাম। কিন্তু টেকটিউনসের এ বিষয়গুলোতে সতর্ক হওয়া দরকার। অন্য কাউকে এরকম সমালোচোনা করার সুযোগ দেব কেন!এবার সাধারণ টিউনার হিসেবে কিছু দাবী জানাইঃ ১। সব পরিস্থিতিতে টিউনার/কমেন্টারদের আইপি এড্রেস গোপন রাখা হোক। টেকটিউনসে কারও টিউনে কমেন্ট করলে কমেন্টারের আইপি এড্রেস মেইল করে পাঠানো হয় টিউনারের কাছে! এইটা টিউনারদের প্রাইভেসীর লঙ্ঘন বলে মনে হয়। ২। টিউনাররা যেন তাদের ইমেইল এড্রেস গোপন রাখতে পারে। আমার মেইল এড্রেস দিয়ে টেকটিউনসে একাউন্ট খুললে টিউনার পেজে ই-মেইল এড্রেস দেখায়। এইটা যেন টিউনারদের ইচ্ছাধীন করা হয় অর্থাৎ যারা দেখাতে চায়না তাদেরটা গোপন রাখা হোক। ৩। লাইকের পাশাপাশি একটা dislike বা মাইনাস বাটন চাই। ৪। টিউনার পেজে সেই টিউনারের করা এবং পাওয়া সর্বশেষ ৫ টা করে মন্তব্যের লিস্ট রাখা হলে সুবিধা হতো। ৫। টেকটিউনসের সবগুলো অপশন ও তার ব্যবহার নিয়ে আপনি একটা বিস্তারিত টিউন করেন বা তা পিডিএফ আকারে তা কোথাও আপলোড করে দেন। ২ দিন পরপর “যেভাবে টেকটিউনসে টিউন করবেন” টাইপ টিউন তাহলে লাগবেনা আর। তাছাড়া কমেন্টে ছবি কিভাবে যুক্ত করতে হয় সেটা আজ পর্যন্ত আমার অজানা। এটা আপনি ছাড়া অন্য কেউ এটা জানে কিনা সেটা নিয়ে পর্যাপ্ত সন্দেহ আছে আমার। যাহোক, এরকম একটা নির্দেশিকা বোধয় বেশ কাজের হতো সাধারণ টিউনারদের জন্য। ৬। টিউনে সময়ের ঘন্টা বা মিনিট উল্লেখ থাকেনা। সম্ভব হলে এটা সংযুক্ত করা হোক। যেমনঃ ১জুন, ২০১০ বিকেল ৫.৩০আপাতত এটুকু । পরে সম্ভব হলে আরও লিখছি।